paragraph_text: Naselje se prvi put spominje 1067. i nazvano je po tamošnjem samostanu sv. Nevijane koji je stradao u Kandijskom ratu u 17. stoljeću. Uz današnju župnu crkvu s kraja 19. stoljeća stoje ruševine crkve iz 1670., dok su na groblju ruševine crkvice sagrađene 990. (pregrađena u 15. st.; iznad vrata gotički reljef sv. Mihovila). Zapadno od sela nalaze se i ruševine crkvice sv. Martina iz 9. – 11. stoljeća. U selu se nalazi Osnovna škola „Vladimir Nazor”.